ΜΙΑ ΣΕΙΡΑ ΤΟΥ NETFLIX
Ορίστε; Αποκλείεται να έχει εξαντληθεί.
Είδα ότι έχει σταλεί ήδη.
Ναι.
Θα σας έρθει κάποια στιγμή το πρωί της ενάτης του μήνα.
ΤΣΟΪ ΤΖΙΝ-ΠΙΟ
Ήλεγξα το μέγεθος.
Εντάξει. Καλή σας μέρα.
Γεια, εδώ Ραόν.
Θεέ μου.
Μάλιστα.
Ναι, το προϊόν που επιστρέψατε ήταν ελαττωματικό.
Ναι.
ΤΣΟΪ ΤΖΙΝ-ΧΟ: ΕΓΡΑΨΑ ΞΑΝΑ ΤΗ ΣΥΝΟΔΕΥΤΙΚΗ ΕΠΙΣΤΟΛΗ
-Γρήγορα απάντησε. -Ή μήπως προτιμάτε επιστροφή χρημάτων;
ΣΥΝΗΜΜΕΝΟ: ΣΥΝΟΔΕΥΤΙΚΗ ΕΠΙΣΤΟΛΗ.DOC
ΚΑΤΕΒΑΣΜΑ
ΔΕΝ ΔΗΜΙΟΥΡΓΗΘΗΚΕ ΜΕ ΤΟ ΜΑΚΡΟΣΟΦΤ ΟΦΙΣ
ΝΑ ΕΠΙΤΡΑΠΕΙ
Τι;
Τζιν-πιο. Τι έγινε;
Η συνοδευτική επιστολή δεν ανοίγει. Στείλ' την ξανά.
Θα τη δω στο σπίτι.
Δεν σου την έστειλα.
Δεν την έστειλες;
Τι;
Τα λέμε αύριο.
Κύριε Τσόι!
Τι;
Τζιν-πιο.
Τζιν-πιο;
Τι συμβαίνει;
Κύριε,
νομίζω ότι την πάτησα.
Τι εννοείς;
Με χάκαραν.
ΥΠΟΘΕΣΗ 15 ΛΕΓΟΝΤΑΣ ΚΑΙ ΚΑΝΟΝΤΑΣ ΠΡΑΓΜΑΤΑ ΠΟΥ ΔΕΝ ΖΗΤΗΘΗΚΑΝ
Δεν νομίζω…
ότι πρέπει να είμαστε μαζί.
Πώς σου ήρθε αυτό έτσι ξαφνικά;
Συγγνώμη.
ΧΕΙΡΟΥΡΓΕΙΟ
Πρέπει να φανείς δυνατός, εντάξει;
Είμαι δυνατός.
-Είμαι καλά. Μην ανησυχείς. -Εντάξει.
Κύριε Τζουνγκ!
Τι;
Κυρία Γου.
Τι σ' έφερε εδώ;
Το μετρό.
Όχι. Εννοώ…
Τι κάνεις εδώ και δεν είσαι στη δουλειά;
Σωστά. Ήθελα να σας δω, κύριε Τζουνγκ.
Γιατί αν κάτι πάει στραβά και πεθάνετε,
δεν θα μπορέσω να σας ξαναδώ.
Ορίστε;
Μαμά.
Η κυρία Γου δεν το είπε για κακό.
Πες γεια. Η μητέρα μου.
Γεια σας. Με λένε Γου Γιουνγκ-γου.
Διαβάζεται ορθά και ανάποδα.
Άννα, Σάββας, Σέρρες, σοφός, Γου Γιουνγκ-γου.
-Τι; -Μαμά, σ' το είπα.
Είμαστε πρώτοι στη θεραπεία του καρκίνου.
Με το χειρουργείο, το ποσοστό επιβίωσης ξεπερνά το 70 τοις εκατό.
Μην ανησυχείς.
Αυτό το ποσοστό περιλαμβάνει ασθενείς που το πρόλαβαν νωρίς.
Με καρκίνο στομάχου στο τρίτο στάδιο,
το ποσοστό είναι 30-40 τοις εκατό…
Πάμε μέσα;
Ναι.
Μιονγκ-σέοκ. Κάνε υπομονή, εντάξει;
-Εδώ θα είμαι. -Τα λέμε μετά.
Σας παρακαλώ! Βγείτε ζωντανός!
Κυρία Γου.
Μην πεις τίποτα άλλο.
Σας παρακαλώ! Βγείτε ζωντανός!
-Μπορείτε. -Μη μιλάς.
Σας παρακαλώ.
Νάμου Γκουανσιουμποσάλ.
ΧΕΙΡΟΥΡΓΕΙΟ
Εμπρός;
Πού είσαι; Έλα στην αίθουσα συσκέψεων.
Έχουμε να δούμε τους νέους πελάτες μας.
Δεν είμαι στο γραφείο.
Τότε, έλα όσο πιο γρήγορα μπορείς.
Εντάξει.
Είναι λίγο περίεργο που το λέω εγώ αυτό,
αλλά δεν κάνουν όλοι για όλες τις δουλειές, έτσι;
Η Χανμπάντα έχει πολλούς καλούς δικηγόρους.
Αλλά για υποθέσεις τεχνολογίας…
Έχουμε άλλη μία δικηγόρο. Πρέπει να ήρθε.
Περάστε.
Όπως έλεγα…
Πέρασε. Γιατί στέκεσαι εκεί;
Ήρθαν οι πελάτες μας.
Σωστά.
Το σοκ της μετακίνησης από τον έναν χώρο στον άλλον
με κυριεύει συχνά.
Αν μετρήσω ως το τρία και πάρω μια βαθιά ανάσα πριν μπω,
το σοκ μειώνεται λίγο.
Μου συμβαίνει κι εμένα μερικές φορές.
Νιώθω άβολα όταν αλλάζει ξαφνικά ο χώρος στον οποίο βρίσκομαι.
Είναι πολύ γενναία.
Για να μη με θεωρεί ο κόσμος παράξενο,
προσποιούμαι ότι δεν νιώθω άβολα, ακόμα κι όταν νιώθω.
Σου φαίνεται κάτι αστείο;
Θες να γελάσεις;
Τίποτα δεν άλλαξε από τότε που σπουδάζαμε.
Μόνο εγώ παίρνω τα πράγματα στα σοβαρά.
Πήγατε στο ίδιο πανεπιστήμιο;
Όχι, δεν πήγα πανεπιστήμιο.
Πήγαμε μαζί λύκειο. Εγώ σπούδασα στο Πανεπιστήμιο Χάνα.
Στο Χάνα;
Ελάτε τώρα!
Κι εγώ αυτό τελείωσα.
Ήμουν πρωτοετής το 2000 στο Πανεπιστήμιο Χάνα.
Εγώ μπήκα το '97.
Εγώ μπήκα το '13.
Το '13; Θεέ μου, είστε σχεδόν μωρό.
Μωρό;
Όταν ήμουν στη σχολή,
είχατε έρθει για μια διάλεξη
και με εμπνεύσατε.
Δεν πίστευα ότι κάποιος απ' τη σχολή μας
δημιούργησε τη σελίδα απ' την οποία ψωνίζει όλη η χώρα.
-Με κολακεύετε. -Είστε φοβερός.
Λοιπόν…
Δεν ψωνίζει όλη η χώρα.
Σύμφωνα με πρόσφατη έρευνα, ο αριθμός των χρηστών είναι 40.954.173,
αλλά η Κορέα έχει 51.628.117 πολίτες.
Το ίδιο είναι.
Πάνω από το 80% του πληθυσμού χρησιμοποιεί τη Ραόν.
Είναι εκπληκτικό.
Εκπληκτικό;
Κοντεύουμε να πτωχεύσουμε.
Να επιστρέψουμε στο θέμα;
-Σωστά. -Ναι.
Ο υπεύθυνος για τη βάση δεδομένων έλαβε ένα μέιλ από χάκερ;
Χάκαραν τα εισερχόμενα μηνύματα του υπεύθυνου της βάσης δεδομένων
και έμαθαν όσα συζητούσε με τον μικρότερο αδερφό του.
Μάλιστα, το μέιλ είχε το ύφος που γράφει ο μικρός.
Αν το συνημμένο κακόβουλο λογισμικό
ήταν κάποιο αρχείο εγκατάστασης,
ο διευθυντής μας θα ήταν πιο προσεκτικός.
Αλλά επειδή ήταν αρχείο εγγράφου, δεν το πολυσκέφτηκε.
Δεν ήξερα ότι μπορεί να μεταδοθεί κακόβουλο λογισμικό με αρχεία Word.
Ναι, είναι πιθανόν.
Κι επειδή το κακόβουλο λογισμικό
είχε σχεδιαστεί με συγκεκριμένο στόχο,
δεν ανιχνεύτηκε από το λογισμικό προστασίας.
Συνελήφθη ο χάκερ;
Υποπτεύονται
το Γενικό Γραφείο Αναγνώρισης της Β. Κορέας.
Αλλά δεν είμαστε σίγουροι.
Το ΓΓΑ της Βόρειας Κορέας;
Μια στιγμή.
Ρίχνετε μια ματιά σ' αυτό; Ορίστε.
Παρατηρείτε κάτι παράξενο;
-Λείπει ένα γράμμα; -Σωστά.
Φαίνεται ότι έτσι το γράφουν στη Βόρεια Κορέα.
Δεν είναι ο μόνος λόγος που υποπτεύονται τη Βόρεια Κορέα,
αλλά ακόμα το ψάχνουν.
Αν όντως ευθύνεται η Βόρεια Κορέα,
δύσκολα θα πιάσουμε τον χάκερ.
Θα υπάρξουν πολιτικά προβλήματα.
Όχι, το μεγαλύτερο πρόβλημα είναι η Επιτροπή Επικοινωνιών της Κορέας.
Προσαύξησαν το πρόστιμο στα 300 δις γουόν.
Γι' αυτό ήρθαμε σ' εσάς.
Αν το σκεφτείτε, εμείς πέσαμε θύματα κυβερνοεπίθεσης.
Πρόστιμο 300 δις γουόν, επειδή δεν διασφαλίσαμε προσωπικά δεδομένα;
Αυτό είναι γελοίο, έτσι;
Όταν ο χάκερ μπήκε στον υπολογιστή του διευθυντή μας,
το τερματικό του ήταν ακόμα συνδεδεμένο με τον σέρβερ της βάσης δεδομένων.
Άρα, ο χάκερ δεν χρειαζόταν να μπει καν στον κόπο
να βρει το όνομα χρήστη και τον κωδικό του διευθυντή
για να συνδεθεί στον σέρβερ.
Αυτό ενόχλησε την ΕΕΚ.
Ότι ο σέρβερ δεν τέθηκε σε αδράνεια μετά από κάποιο χρονικό διάστημα.
Λέγοντας "αδράνεια",
εννοείτε "όριο στον χρόνο σύνδεσης", έτσι;
Ναι.
Μετά από κάποιο διάστημα,
η σύνδεση διακόπτεται αυτόματα.
Έτσι, δεν μένεις συνδεδεμένος περισσότερο απ' όσο χρειάζεται.
Ο σέρβερ της Ραόν δεν είχε τέτοια ρύθμιση;
Όχι.
Δεν το εγκαταστήσαμε εμείς.
Αν καταλαβαίνω καλά,
η Επιτροπή Επικοινωνιών πρόσθεσε κατά λάθος μηδενικά.
-Τι; -Τι;
Πριν λίγα χρόνια, το Aha.com είχε επίσης μια παραβίαση προσωπικών δεδομένων.
Ξέρετε ποιο ήταν το πρόστιμο που πλήρωσαν;
Όχι, δεν ξέρουμε.
Διέρρευσαν περίπου δύο εκατομμύρια λογαριασμοί
και πλήρωσαν 70 εκατομμύρια γουόν.
Τι;
Ναι. Και η JP Επικοινωνίες δέχτηκε ακόμα μεγαλύτερο χτύπημα.
Σχεδόν δέκα εκατομμύρια λογαριασμοί.
Αλλά το πρόστιμο ήταν μόνο 100 εκατομμύρια γουόν.
Και γιατί ζητούν από εμάς 300 δις;
Επειδή η δική μας διαρροή είναι η μεγαλύτερη;
Διέρρευσαν πάνω από 40 εκατομμύρια λογαριασμοί.
Δηλαδή, σχεδόν όλοι…
Το 80% του πληθυσμού, σωστά;
Όμως…
δεν έχασαν και τις περιουσίες τους.
Είναι απλώς προσωπικά δεδομένα, έτσι;
Όταν οι περισσότεροι Κορεάτες ανοίγουν λογαριασμούς,
δεν ξέρουν ότι μπορεί να διαρρεύσουν
τα προσωπικά τους δεδομένα;
Τότε, γιατί μας φέρονται έτσι;
Δεν μπορεί να έκαναν λάθος και να πρόσθεσαν μηδενικά, έτσι;
Φυσικά και όχι.
Λοιπόν…
Έχω μερικούς γνωστούς στην ΕΕΚ.
Θα δω αν μπορέσω να μάθω γιατί επέβαλαν αυτό το πρόστιμο
και τι θα γίνει στη συνέχεια.
Παρεμπιπτόντως,
καμία εταιρεία δεν έχει χάσει δίκη από την ΕΕΚ.
Είναι κυβερνητικός οργανισμός και δεν παίρνουν ακριβούς δικηγόρους.
Πάντα χάνουν από εταιρείες που προσλαμβάνουν μεγάλα γραφεία.
Το ίδιο θα γίνει και τώρα.
Μην ανησυχείτε.
Συμφοιτητές μου.
Τι; Να μην καθίσω εδώ;
Έχει πολλές θέσεις.
Εντάξει.
Ή μπορείς απλώς να καθίσεις.
Έχουμε ξαναφάει μαζί.
Όλο αλλάζεις γνώμη.
Σωστά.
Χώρισε με τη Γιουνγκ-γου.
Δεν είχα σκεφτεί ότι ο Τζουν-χο θα τρώει μόνος.
Θες να πάμε στο τραπέζι του;
Δεν είναι απαραίτητο.
Τζουν-χο. Θα φας μόνος σου σήμερα;
Μπορώ να κάτσω;
Φυσικά.
-Τζουν-χο, σου αρέσουν τα λουκάνικα; -Ναι.
Ο Τζουν-χο είναι πολύ δημοφιλής στην εταιρεία.
Σίγουρα.
Για ποιον ανησυχούσες;
-Αυτό το χρώμα σού πάει πολύ. -Το ξέρω.
Φάε κι απ' αυτό.
ΠΡΟΣΤΙΜΟ ΔΙΑΡΡΟΗ ΕΠΤΑ ΔΙΣ ΛΟΓΑΡΙΑΣΜΩΝ
Περάστε.
Θεέ μου, το ήξερα.
Τρως μόνη στο γραφείο σου;
Ναι.
Έχω δουλειά.
Ένας λόγος παραπάνω να βγεις έξω για φαγητό.
Να φας μεσημεριανό και να πιεις καφέ με τον κόσμο.
Έχει πολύ ωραίο καιρό σήμερα.
Τι έγινε με τον Τζουν-χο;
Τι εννοείς;
Έμαθα ότι τον χώρισες. Γιατί το έκανες αυτό;
Να…
Δεν του εξήγησες καν;
Όχι.
Σοβαρολογείς;
Αυτό είναι μεγάλη αγένεια.
Τον χώρισες και ακόμα δεν του είπες τον λόγο;
Δεν είναι σωστό να συζητάμε προσωπικά θέματα εν ώρα εργασίας.
Τρως μεσημεριανό.
Να πούμε για φάλαινες; Το μεσημέρι συνήθως μιλάω…
Όχι, δεν θέλω.
Απάντησέ μου.
Τι κάνεις;
Το μεσημεριανό τελείωσε.
Δουλεύουμε τώρα. Τέρμα τα προσωπικά μας.
Γιουνγκ-γου!
Πού πας;
Στάσου…
Περάστε.
Τι κάνεις εσύ εδώ;
Βασικά…
Κύριε Τζανγκ.
Δεν ήταν λάθος που η Επιτροπή επέβαλε στη Ραόν
πρόστιμο 300 δις γουόν.
Ορίστε;
Δεν πρόσθεσαν κατά λάθος μηδενικά.
Τότε, τι έγινε;
Βρήκες γιατί επέβαλαν αυτό το πρόστιμο;
ΠΡΟΣΤΙΜΟ ΔΙΑΡΡΟΗ ΕΠΤΑ ΔΙΣ ΛΟΓΑΡΙΑΣΜΩΝ
"Την τελευταία δεκαετία, διέρρευσαν επτά δις προσωπικά δεδομένα,
αλλά οι ποινές ήταν πολύ ελαφρές.
Χρειάζονται
ομαδικές αγωγές και μεγαλύτερες κυρώσεις".
Υπάρχουν πολλά παρόμοια άρθρα.
Όσον αφορά τις διαρροές δεδομένων,
η κοινή γνώμη κλίνει προς την αναγκαιότητα ενίσχυσης των ποινών.
Και λοιπόν;
Η ΕΕΚ διάβασε μερικά άρθρα των εφημερίδων
και αύξησε το πρόστιμο ξαφνικά
από 100 εκατομμύρια σε 300 δις γουόν;
Η νομοθεσία
αναθεωρείται συχνά.
Όταν επιβλήθηκαν οι ποινές των 70 και 100 εκατομμυρίων
στην Aha.com και στην JP Επικοινωνίες,
ο νόμος όριζε ως μέγιστη ποινή τα 100 εκατομμύρια γουόν.
Σύμφωνα με τον ισχύοντα νόμο,
η προσαύξηση που επιβάλλεται είναι ανάλογη της παραβίασης
δηλαδή, τρία τοις εκατό του τζίρου.
Γι' αυτό επέβαλαν πρόστιμο 300 δις.
Είναι αλαζόνας.
Ορίστε; Δεν κατάλαβα.
Πρώτη φορά δουλεύεις μαζί μου, έτσι;
Ναι.
Στο εξής, έναν κανόνα θα ακολουθείς.
Μιλάς όταν σου μιλάω
και κάνεις ό,τι σου ζητάω.
Κατάλαβες;
Δύο κανόνες δεν είναι αυτοί;
Τι είπες;
"Μιλάς όταν σου μιλάω"
και "κάνεις ό,τι σου ζητάω".
Δύο κανόνες.
Άσ' τα αυτά. Με κατάλαβες;
Ναι, κατάλαβα.
Έφερα φαγητό για τη μητέρα σας, κύριε Τζουνγκ.
Έχω μια παμπ
και συνοδεύω τα ποτά με φαγητό.
Τότε, ας πιει κι ένα ποτό.
Δύσκολα φροντίζεις κάποιον νηφάλιος.
Έχει κόψει το ποτό.
Εντάξει.
Ευχαριστώ πολύ που σκεφτήκατε και τη μητέρα μου.
Ελάτε. Μη μας ευχαριστείτε.
Χαίρομαι που πήγε καλά το χειρουργείο.
Θα βάλω το φαγητό στο ψυγείο.
Τι συμβαίνει, κυρία Γου;
Σε απασχολεί κάτι;
-Ναι, κάτι με απασχολεί. -Τι είναι;
Δεν μπορώ να σας πω λεπτομέρειες λόγω του δικηγορικού απορρήτου.
Τότε, μίλα γενικά και μην μπεις σε λεπτομέρειες.
Λοιπόν…
Τι κάνω αν ο προϊστάμενός μου
δεν ακούει αυτά που του λέω;
Ποιος είναι μαζί σου στην υπόθεση;
Ο κύριος Τζανγκ.
Να πάρει.
Για το καλό σου,
μη δίνεις στόχο και μην κάνεις κάτι που θα τον θυμώσει…
Τι κάνεις;
Θεέ μου.
Γιουνγκ-γου, δεν το εννοούσε κυριολεκτικά!
Μα…
δεν μπορείς να το κάνεις αυτό, έτσι;
Δεν ξέρεις τι σημαίνει "μη δίνεις στόχο".
Τότε, τι να κάνω;
Κυρία Γου,
έχεις και συναδέλφους.
Μίλησέ τους.
Άσε τον προϊστάμενό σου
και μίλα στους συναδέλφους σου.
Εντάξει;
Ναι.
"Spear phishing".
Όπως μαρτυρά τ' όνομα, η επίθεση
στοχεύει τα αδύνατα σημεία ενός ατόμου ή οργανισμού.
Σαν να ρίχνει κάποιος ένα δόρυ.
Η επίθεση στον διευθυντή της Ραόν, στον κύριο Τσόι Τζιν-πιο,
ήταν τέτοιου είδους επίθεση.
Ο χάκερ χρησιμοποίησε αυτήν τη μέθοδο
για να μολύνει τον υπολογιστή του κυρίου Τσόι
και να πραγματοποιήσει μια APT.
Δηλαδή, μια Προηγμένη Επίμονη…
Συνήγορε.
Εκτιμώ ότι προσπαθείτε να εξηγήσετε,
αλλά όλοι εδώ στην αίθουσα
ξέρουμε τι είναι οι επιθέσεις APT.
Μπορούμε να προχωρήσουμε;
Λοιπόν…
Ξέρετε τι σημαίνει Προηγμένη Επίμονη Απειλή;
Σημαίνει ότι η επίθεση ήταν συνεχής και τεχνολογικά προηγμένη.
Ναι.
Αν ήταν δίκη με ενόρκους,
θα έπρεπε να εξηγήσετε κάθε λεπτομέρεια.
Αλλά εδώ είμαστε μόνο εμείς
και οι περισσότεροι στο ακροατήριο μοιάζουν με δημοσιογράφους.
Δεν προχωράτε κατευθείαν στο επιχείρημά σας;
Φυσικά.
Μια στιγμή.
Το τάμπλετ.
Δεν είμαι μέντιουμ.
Η επιβολή στη Ραόν μιας τόσο μεγάλης προσαύξησης,
ύψους 300 δις γουόν,
σε μια εταιρεία που έπεσε θύμα χάκερ,
αποτελεί παρέκκλιση και κατάχρηση εξουσίας από την ΕΕΚ.
Δεν είναι ούτε παρέκκλιση ούτε κατάχρηση εξουσίας.
Σύμφωνα με τη νομοθεσία,
ο ενάγων μπορεί να επιβάλει πρόστιμο
έως και τρία τοις εκατό του τζίρου αναλόγως της παραβίασης.
Ο περσινός τζίρος της Ραόν ήταν 30,3 τρις γουόν.
Μπορούσε να επιβληθεί προσαύξηση ως και 900 δις γουόν,
αλλά δεδομένων των περιστάσεων
επιβλήθηκαν μόνο 300 δις.
Πολύ λιγότερα από το μέγιστο ποσό.
Στις διαρροές των Aha.com και JP Επικοινωνίες,
η Επιτροπή επέβαλε πρόστιμο 70 εκατομμυρίων
και 100 εκατομμυρίων γουόν, αντίστοιχα.
Ωστόσο, η επιβολή προστίμου 300 δις για τον ίδιο λόγο,
απλώς και μόνο επειδή αναθεωρήθηκε ο νόμος,
είναι απολύτως άδικη.
Σαράντα εκατομμύρια αρχεία δεδομένων διέρρευσαν λόγω απροσεξίας της Ραόν.
Διέρρευσαν προσωπικά δεδομένα όλης της χώρας…
Δεν είναι ολόκληρη η χώρα.
Ο πληθυσμός της Κορέας είναι 50 εκατομμύρια.
Πρόκειται για το 80 τοις εκατό της χώρας.
Μάλιστα, κύριε πρόεδρε. Έκανα λάθος.
Διέρρευσαν προσωπικά δεδομένα του 80 τοις εκατό της χώρας.
Ποιο θα ήταν ένα λογικό ποσό;
-Αυτό… -Τα δεδομένα που διέρρευσαν
δεν είναι απλά προσωπικά δεδομένα.
Οικονομικά δεδομένα 40 εκατομμυρίων ανθρώπων
διέρρευσαν στο διαδίκτυο.
Αλλά ισχυρίζονται
ότι η προσαύξηση, το ένα τοις εκατό του τζίρου τους, είναι μεγάλη;
Αυτή η συμπεριφορά δείχνει πόσο εκτιμά η Ραόν
τα προσωπικά δεδομένα των χρηστών.
Δεν έχω κάτι άλλο να προσθέσω.
Το σημαντικό στην υπόθεση αυτήν είναι η αιτιότητα.
Ξέρετε τη διαφορά
μεταξύ διοικητικού πρόστιμου και προσαύξησης;
Όχι, δεν την ξέρω.
Για τη μη αδρανοποίηση του σέρβερ επιβλήθηκε διοικητικό πρόστιμο.
Κάτι λιγότερο από 30 εκατομμύρια.
Αλλά αν η μη αδρανοποίηση
ήταν αυτή που προκάλεσε τη διαρροή δεδομένων,
το πρόστιμο προσαυξάνεται.
Κι έτσι, το πρόστιμο φτάνει στο τρία τοις εκατό του τζίρου.
Εντάξει.
Οπότε…
αν είχε ρυθμιστεί να αδρανοποιείται ο σέρβερ,
θα είχε αποτραπεί η διαρροή των προσωπικών δεδομένων;
Είναι σαν να ρωτάτε "Αν η εξώπορτα ήταν κλειδωμένη,
θα είχε μπει ο κλέφτης στο σπίτι;"
Εξαρτάται από την ικανότητα του χάκερ,
αλλά δεν ξέρουμε ποιος μας χάκαρε, αφού δεν τον έχουν πιάσει ακόμα.
Εσείς, όμως, είστε ειδικός.
Ρωτάω τι πιστεύετε.
Αυτό θα κρίνει αν το πρόστιμο θα είναι 30 εκατομμύρια
ή αν θα πληρώσετε και την προσαύξηση.
Τζιν-πιο.
Το κακόβουλο λογισμικό εγκατέστησε ένα keylogger, έτσι;
Τι;
Ναι, σωστά.
Τι είναι αυτό;
Το keylogger μπορεί και παρακολουθεί τι πληκτρολογεί ο χρήστης.
Αν ο Τζιν-πιο πληκτρολογούσε το όνομα χρήστη και τον κωδικό του
θα το έβλεπε ο χάκερ.
Θα είχε τα στοιχεία, απλώς λίγο αργότερα.
Άρα, ούτε η αδρανοποίηση θα εμπόδιζε τον χάκερ;
Δεν υπάρχει αιτιότητα μεταξύ των δύο;
Ακριβώς.
Με συγχωρείτε.
Μόλις έλαβα ένα τηλεφώνημα.
Οι χρήστες μας προχωρούν σε ομαδική αγωγή εναντίον μας.
Ομαδική αγωγή;
Για παραβίαση των προσωπικών τους δεδομένων.
Ποια εταιρεία τούς εκπροσωπεί;
Ποιο δικηγορικό γραφείο αποφάσισε να αναλάβει μια τέτοια κουραστική υπόθεση;
Η…
Τεσάν.
Η Τεσάν;
Έστησαν μια ιστοσελίδα και ο κόσμος συμμετέχει από εκεί.
Βρήκα την ιστοσελίδα.
Είναι πολύ γρήγοροι.
Ανέβηκε πριν έναν μήνα
κι έχουν ένα εκατομμύριο άτομα.
Φαίνεται ότι αξιώνουν 100.000 γουόν για τον καθένα.
Κύριε Τζανγκ, τι θα κάνουμε;
Δεν έχει σημασία πια η προσαύξηση.
Αν βρήκαν τόσους σ' έναν μήνα,
είναι θέμα χρόνου να βρουν και τα 40 εκατομμύρια.
Κι αν τα 40 εκατομμύρια διεκδικήσουν από 100.000,
μιλάμε για τέσσερα τρις.
Αυτό θα ήταν το τέλος μας.
Η Ραόν θα χρεοκοπήσει.
Σ' αυτές τις περιπτώσεις, πρέπει να είστε ψύχραιμος.
Έτσι γίνεται στις υποθέσεις παραβίασης προσωπικών δεδομένων.
Πέρα από την ευθύνη που προκύπτει από το δημόσιο δίκαιο
και το πρόστιμο που επιβάλλεται,
ζητούνται ευθύνες υπό τη "δικαιοδοσία"
μέσω των αγωγών.
Τώρα…
Προσέξτε την προφορά σας.
Τι;
Προφέρατε τη λέξη "δικαιοδοσία".
Όταν λέμε "ιδιωτικό δίκαιο", η τελευταία συλλαβή τονίζεται διαφορετικά.
Μπορεί να γράφονται παρόμοια,
αλλά η προφορά αλλάζει όλο το νόημα.
Κυρία Γου.
Τώρα βρήκες να με διορθώσεις;
Θα μου μάθεις και πώς να μιλάω;
-Κύριε Τζανγκ. -Ναι.
Μπορώ να σας μιλήσω;
-Πάμε έξω. -Ναι.
Έψαξα και βρήκα
ότι ασχολείται με την ένωση αποφοίτων του Χάνα.
Ποιος;
Ο δικαστής μας.
Σωστά. Με το Πανεπιστήμιο Χάνα; Ναι.
Μπορούμε να το εκμεταλλευτούμε;
Ορίστε;
Στον χώρο μας, συχνά ο ένας καλεί τον άλλον σε δείπνο.
Αν συμβαίνει το ίδιο και μεταξύ δικαστικών,
αναρωτιόμουν αν μπορούμε να επωφεληθούμε.
Σωστά.
Ναι, έχετε δίκιο.
"Η Ραόν, που ευθύνεται για τη διαρροή στοιχείων 40 εκατομμυρίων χρηστών,
κατέθεσε αγωγή για το πρόστιμο,
το οποίο αναλογεί στο ένα τοις εκατό του τζίρου.
Γεγονός που φανερώνει
την αδιαφορία που επιδεικνύει η Ραόν για τα προσωπικά δεδομένα των χρηστών".
Θεέ μου.
Ξέρεις πόσα τέτοια άρθρα γράφτηκαν;
Είναι λες και έχουμε στήσει τον πελάτη μας στον τοίχο.
Λυπάμαι πολύ.
Τα σχόλια είναι ακόμα χειρότερα.
"Βγάζουν 30 τρις τον χρόνο και γκρινιάζουν για 300 δις;
Διέρρευσαν προσωπικά δεδομένα όλης της χώρας
και κάνουν σαν να είναι εκείνοι τα θύματα".
Πώς κατάφερες η υπεράσπισή μας να δυσφημήσει τόσο την εταιρεία;
Για μια παρόμοια υπόθεση η προσαύξηση ήταν 100 εκατομμύρια γουόν
κι εδώ εκτοξεύτηκε στα 300 δις.
Οπότε, τονίσαμε την ασυνέπεια της ΕΕΚ, την κατάχρηση εξουσίας
και ρωτήσαμε αν αυτό είναι δίκαιο.
Θα αλλάξουμε στρατηγική.
Δηλαδή, τι θα κάνετε;
Σκεφτόμαστε να ισχυριστούμε
ότι δεν υπάρχει άμεση αιτιότητα
μεταξύ του προστίμου της ΕΕΚ και του χακαρίσματος.
Ξέρεις ότι η δεύτερη δίκη, η ομαδική αγωγή της Τεσάν,
είναι πιο σημαντική;
Ναι, το γνωρίζω.
Πρέπει να κερδίσουμε την πρώτη αγωγή
για να έχουμε το πάνω χέρι στην ομαδική αγωγή.
Δεν φτάνει που η Τεσάν εκπροσωπεί 40 εκατομμύρια πολίτες,
φαντάσου να χάσουμε κι αυτήν τη δίκη.
Δεν πρέπει να συμβεί αυτό, σύμφωνοι;
Μάλιστα.
Δεν θα επιτρέψω να συμβεί.
Θα κερδίσουμε.
Πάση θυσία.
Τι σημασία έχει η προφορά μιας λέξης;
Τι πειράζει;
Τι;
Κυρία Τσόι, ξέρεις πώς να ξεσηκώνεις τον κόσμο.
Τι σημασία έχει; Το θέμα είναι να συνεννοούμαστε.
Γιατί τα ψειρίζεις όλα;
Τώρα δεν είναι όπως με τον κύριο Τζουνγκ.
Αλήθεια;
Φυσικά και δεν είναι.
Ο κύριος Τζουνγκ είναι…
Είναι…
Είναι υπομονετικός μαζί σου.
Δέχεται ή δεν δίνει σημασία στα περίεργα πράγματα που λες.
"Μιλάς όταν σου μιλάω,
κάνεις ό,τι σου ζητάω".
Ναι, σωστά.
Αυτό να κάνεις.
ΤΖΑΝΓΚ ΣΕΟΥΝΓΚ-ΤΖΟΥΝ
Ναι, κύριε Τζανγκ.
Ναι, εντάξει.
Εντάξει.
-Πού πας; -Τι;
Ζήτησε να με δει.
Μόνο εσένα;
-Ναι. -Γιατί;
Δεν ξέρω. Θα μάθω όταν πάω εκεί.
Σίγουρα φτάνουν αυτά;
Μήπως έπρεπε να κάνω κράτηση σε μπαρ με συνοδούς;
Ας ξεκινήσουμε χαλαρά.
Κάποιοι άνθρωποι
νιώθουν άβολα με κάτι τέτοια.
Εντάξει.
Δηλαδή,
να μην του δώσω αυτό σήμερα;
Θεέ μου. Να σας πω…
Ας δούμε πώς θα πάει πρώτα.
Σωστά.
Από εδώ.
Τι νομίζετε ότι κάνετε;
Κύριε, όπως σας είπα…
Είπατε ότι ένας συμφοιτητής μας είχε ένα πρόβλημα.
Δεν είπατε ότι απλώς θα έδινα κάποιες νομικές συμβουλές;
Για τι άνθρωπο με περάσατε;
Κι εγώ στο ίδιο πανεπιστήμιο πήγα κι είμαι σε πολύ δύσκολη θέση.
Ακούστε με…
έστω και για πέντε λεπτά.
Πρόκειται ξεκάθαρα για απόπειρα επηρεασμού.
Να είστε ευγνώμων που δεν θα δώσω συνέχεια.
Να μην επαναληφθεί.
Κύριε.
Κύριε!
Κύριε πρόεδρε!
Θεέ μου.
Κύριε πρόεδρε!
Κύριε Τζανγκ.
Τι κάνω τώρα;
Τι να κάνω;
Ενάγοντες.
Έχετε κάτι άλλο να προσθέσετε;
Αυτήν τη φορά…
μίλα εσύ, κυρία Τσόι.
Εντάξει.
Δεχόμαστε ότι ο σέρβερ δεν αδρανοποιούνταν.
Δηλαδή, δεν υπήρχε μέγιστο χρονικό όριο σύνδεσης σ' αυτόν.
Αλλά αυτό ήταν απλώς παράβαση του πρωτόκολλου
και το πρόστιμο γι' αυτό είναι έως 30 εκατομμύρια,
χωρίς την προσαύξηση των 300 δις γουόν.
Δεν υπάρχει αιτιώδης σχέση μεταξύ του χρόνου αδρανοποίησης
και του χακαρίσματος.
Δεν υπάρχει;
Όχι, κύριε πρόεδρε.
Υπήρχε ένα keylogger στο λογισμικό που εγκατέστησε ο χάκερ
στον υπολογιστή του Τσόι.
Ο χάκερ θα μπορούσε να ανιχνεύσει οτιδήποτε
πληκτρολογούσε ο κύριος Τσόι.
Ήταν θέμα χρόνου για τον χάκερ να μάθει
το όνομα χρήστη και τον κωδικό.
Αυτό σημαίνει
ότι ακόμα κι αν ο ενάγων είχε θέσει μέγιστο χρόνο σύνδεσης,
δεν θα μπορούσε να αποτραπεί η διαρροή των δεδομένων.
Τι λέει ο εναγόμενος γι' αυτόν τον ισχυρισμό;
Η αιτιώδης σχέση μεταξύ του ορίου σύνδεσης
και της διαρροής δεδομένων είναι άσχετη.
Είτε υπάρχει αιτιότητα είτε όχι,
η προσαύξηση σωστά επιβλήθηκε στη Ραόν.
-Ορίστε; -Είναι άσχετη;
Γιατί;
Επειδή, όταν ο χάκερ χτύπησε τη Ραόν
και διέρρευσαν τα δεδομένα ήταν η 19η Ιανουαρίου 2022.
Είναι η μέρα που η νομοθεσία
αναθεωρήθηκε μερικώς.
Ο Νόμος περί Προώθησης Πληροφοριών
και Προστασίας τους.
Άρθρο 64-3, Παράγραφος 1, Θέμα 6.
Πριν αναθεωρηθεί, είχε ως εξής.
"Αν δεν έχουν ληφθεί μέτρα προστασίας
και τα δεδομένα χαθούν,
κλαπούν, διαρρεύσουν, αλλοιωθούν ή καταστραφούν…"
Ναι, σωστά.
Ξέρετε και την τροποποίηση που έγινε;
"Αν τα δεδομένα των χρηστών
χαθούν, κλαπούν, διαρρεύσουν, αλλοιωθούν, καταστραφούν
χωρίς να έχουν ληφθεί μέτρα προστασίας τους…"
Ποια η διαφορά;
Δεν άλλαξε απλώς η διατύπωση;
Όχι.
Πριν την αναθεώρηση,
αν δεν είχαν ληφθεί μέτρα προστασίας
κι αυτό προκαλούσε τη διαρροή των δεδομένων,
τότε το πρόστιμο προσαυξανόταν.
Συνεπώς, η μη ύπαρξη μέτρων ήταν η αιτία της διαρροής.
Ωστόσο, ο αναθεωρημένος νόμος ορίζει
ότι σε κάθε διαρροή προσωπικών δεδομένων,
για την οποία δεν έχουν ληφθεί μέτρα προστασίας,
το πρόστιμο προσαυξάνεται.
Έτσι, αν υπάρχει διαρροή δεδομένων και έλλειψη μέτρων προστασίας,
η αιτιότητα μεταξύ τους είναι άσχετη.
Η συνήγορος έχει δίκιο.
Η έδρα θα είναι πιο προσεκτική στην ερμηνεία του νομικού κειμένου.
Κύριε πρόεδρε.
Εκατομμύρια χρήστες διαγράφουν κάθε μέρα τους λογαριασμούς τους.
Η ομαδική αγωγή έχει ήδη συγκεντρώσει
πάνω από δέκα εκατομμύρια άτομα.
Χάνουμε πελάτες και αυξάνεται η αποζημίωση που θα δώσουμε.
Προσαύξηση 300 δις γουόν;
Τόσο λάθος ήταν που δεν αδρανοποιούνταν ο σέρβερ;
Πρέπει…
να είναι το τίμημα τόσο μεγάλο;
Ηρεμήστε, παρακαλώ.
Καμία άλλη εταιρεία δεν εργαζόταν για τους πελάτες της όπως η Ραόν.
Πώς να σταματήσουμε έναν αποφασισμένο χάκερ;
Να λέγεται ότι φταίμε για τη διαρροή δεδομένων
όλης της χώρας και να καταρρέουμε έτσι…
είναι άδικο.
Είναι…
Είναι πραγματικά…
άδικο!
Ιν-τσέολ.
Τι κατάπιες;
Φτύσ' το, φίλε. Ιν-τσέολ.
Τι έπαθες, Ιν-τσέολ;
Ιν-τσέολ!
Βοήθεια!
Ιν-τσέολ.
Βοήθεια, σας παρακαλώ!
Κάντε κάτι. Γρήγορα.
-Ιν-τσέολ. -Κύριε.
Φτύσ' το, φίλε.
Ας με βοηθήσει κάποιος.
Καλέστε ασθενοφόρο!
Ιν-τσέολ.
Είναι καλά;
Βοήθεια!
Ιν-τσέολ…
Κάναμε ό,τι μπορούσαμε.
Θα παρακολουθούμε την κατάστασή του.
Εντάξει. Μπορώ να μείνω εδώ για λίγο;
Οι γονείς του δεν ήρθαν ακόμα.
Δεν μπορώ να τον αφήσω μόνο.
Οι νοσοκόμες κι εγώ θα είμαστε εδώ μαζί του.
Το επισκεπτήριο δεν τελείωσε, μπορείτε να μείνετε.
ΜΟΝΑΔΑ ΕΝΤΑΤΙΚΗΣ ΘΕΡΑΠΕΙΑΣ
Πώς είναι ο κύριος Μπε Ιν-τσέολ;
Είστε οι δικηγόροι του, έτσι;
Του δώσαμε αντίδοτο.
Αλλά κατάπιε μεγάλη ποσότητα υδροκυανίου.
Θα παρακολουθούμε την ανάρρωσή του.
Θα σας πω περισσότερα όταν έρθει η οικογένειά του.
Ευχαριστούμε.
Τζουν-χο, είπες ότι έχει δημοσιογράφους έξω;
Ναι.
Τότε, φέρε το αμάξι μπροστά.
Να μπούμε χωρίς να μας σταματήσουν οι δημοσιογράφοι.
Ναι, εντάξει.
Πάμε κι εμείς.
Εντάξει.
Εμάς περιμένουν οι δημοσιογράφοι;
Περιμένουν νέα για την υγεία του CEO της Ραόν.
Τι κάνουμε σε τέτοιες περιπτώσεις;
Εσύ τι λες;
Κρατάς το στόμα σου κλειστό.
Εντάξει.
Πάμε.
Τι; Εντάξει.
Είστε οι δικηγόροι της Ραόν;
Πώς είναι ο κύριος Μπε;
Πότε θα συνεχιστεί η δίκη;
Αληθεύει ότι ο κύριος Μπε κατάπιε δηλητήριο;
Πώς έφερε το δηλητήριο στο δικαστήριο;
Τι δηλητήριο πήρε ο κύριος Μπε Ιν-τσέολ;
-Πείτε μας κάτι. -Συνήλθε;
Μπείτε μέσα!
Συγγνώμη, να περάσω.
-Συγγνώμη. -Περνάμε.
-Συγγνώμη. -Με συγχωρείτε.
-Ένα σχόλιο. -Κύριε Τζανγκ;
-Τι στο… -Εδώ! Γρήγορα!
-Περίμενε. Τι κάνει; -Τι;
-Περιμένετε. -Πάμε.
Και οι άλλοι;
Είναι πολύ αργά γι' αυτούς. Οδήγα!
-Κι εμείς; -Εδώ είμαστε!
Κύριε Τζανγκ!
Τζουν-χο!
Τι θα κάνουμε εμείς;
Είσαι μικροπρεπής.
-Πάμε. -Αυτό είναι προδοσία.
Κάντε στην άκρη, συγγνώμη.
Σας παρακαλώ!
Συγγνώμη. Αφήστε μας να περάσουμε.
Τοκ τοκ.
Το φαγητό είναι έτοιμο.
Γιατί είμαστε οι μόνοι πελάτες;
Για να μπορείτε να μιλήσετε άνετα.
Τους τακτικούς πελάτες μας τους προσέχουμε.
Συνήθως, είναι η μόνη πελάτης μας.
Είναι περίεργο, όμως.
Θεέ μου, καίει. Το φαγητό σας είναι πολύ καλό.
Ειδικά η σούπα με ψαροκροκέτες.
-Θεέ μου, Τριχωτό Αφεντικό. -Ναι.
Του αρέσει η σούπα. Κόλλα το!
Την κερνάμε.
Το τσάμπα φαγητό είναι το πιο ακριβό.
Πάω να φτιάξω κι άλλο.
Ενθουσιάστηκε.
Λοιπόν…
Πες μας, τι σου είπε ο κύριος Τζανγκ όταν κάλεσε μόνο εσένα;
Αυτό λες;
Δεν ήταν τίποτα.
Αλήθεια;
Νόμιζα ότι θα μαζευόσασταν οι συμφοιτητές για να δολοπλοκήσετε.
Έλεος πια. Είσαι προκατειλημμένη.
Οι απόφοιτοι του ΕΠΚ μπορούν να συνεργάζονται,
αλλά οι απόφοιτοι του Χάνα δολοπλοκούν;
Συνεργαστήκαμε εμείς; Πότε;
Απλώς…
Η αιτιότητα είναι μια νομική αρχή.
Για την υπόθεση λες;
"Ποινικό Δίκαιο, Άρθρο 17, Αιτιότητα.
Κάθε πράξη που δεν σχετίζεται με τον κίνδυνο που αποτελεί στοιχείο εγκλήματος,
δεν τιμωρείται για το αποτέλεσμά της".
Αυτό δεν ισχύει μόνο στο ποινικό δίκαιο, αλλά και στο αστικό.
Το ίδιο πρέπει να ισχύει και για την ποινή.
Να επιβληθεί ένα τέτοιο πρόστιμο,
ενώ δεν υπάρχει αιτιότητα μεταξύ της πράξης και της διαρροής,
δεν συνάδει με τις αρχές του νόμου.
Ακόμα κι αν ισχυριστούμε κάτι τέτοιο, η αντίθετη πλευρά θα πει
"Η δίκη δεν έχει σκοπό να κρίνει
την αμεροληψία του νόμου, όσον αφορά τα δίκτυα".
Και εμείς δεν θα έχουμε απάντηση.
Δεν μπορούμε να κρίνουμε τη συνταγματικότητα.
Έχεις δίκιο.
Γιατί διάλεξε ο χάκερ εκείνη τη μέρα;
Αν ήταν μία μέρα πριν, θα είχαν δεχτεί ένα απλό πρόστιμο.
"Μία μέρα πριν";
Το Άρθρο 64-3
του Νόμου περί Πληροφοριών και Επικοινωνίας
αναθεωρήθηκε στις 19 Ιανουαρίου 2022.
Ο χάκερ μπήκε στον σέρβερ της Ραόν κι έκλεψε τα δεδομένα
επίσης στις 19 Ιανουαρίου 2022.
Ναι, και; Τι θες να πεις;
Πότε έστειλε ο χάκερ το μέιλ στον κύριο Τσόι;
Στις 18 Ιανουαρίου 2022, στις 11:14 μ.μ.
Ο κύριος Τσόι ήλεγξε το μέιλ του και κατέβασε το συνημμένο αρχείο
στις 18 Ιανουαρίου 2022, στις 11:48 μ.μ.
Δηλαδή…
Το χακάρισμα έγινε
μία μέρα πριν την αναθεώρηση του νόμου!
Νομίζετε ότι παίζουμε εδώ πέρα;
Ο δικαστής δεν μας συμπαθεί
κι εσείς θέλετε να πω αυτές τις ανοησίες;
Δεν είναι ανοησίες.
Σύμφωνα με τον Γενικό Νόμο περί Δημόσιας Διοίκησης,
θα ζητήσουμε να ληφθεί υπόψη
η στιγμή που έγινε η παραβίαση.
Ξέρω και το Άρθρο 14, του Γενικού Νόμου περί Δημόσιας Διοίκησης,
που αφορά μόνον όσα γεγονότα
τελέστηκαν ή ολοκληρώθηκαν πριν την επιβολή του νέου νόμου.
Μπορεί στη Ραόν
η παραβίαση να έγινε πριν την εφαρμογή του νέου νόμου.
Η διαρροή, όμως, δεν έγινε μετά;
Έτσι δεν είναι;
Το επιχείρημά μας στέκει.
Σύμφωνα με το Άρθρο 14, Παράγραφος 3 του Γενικού Νόμου,
ακόμα κι αν πρέπει να εφαρμοστεί ο προηγούμενος νόμος,
αν ο νέος νόμος επιβάλλει πιο επιεικείς ποινές,
πρέπει να εφαρμοστεί ο νέος νόμος.
Για τη Ραόν θα ήταν πολύ πιο ωφέλιμο
να εφαρμοστεί ο προηγούμενος νόμος.
Υπάρχει περιθώριο ο δικαστής να αποφασίσει…
Σταμάτα επιτέλους!
Κυρία Γου.
Τόσο καλά ξέρεις τον νόμο;
Ποια νομίζεις ότι είσαι και πας να μου κάνεις μάθημα;
Αφού είσαι τόσο καλή, κάν' το μόνη σου!
Κυρία Γου, βγαίνεις από την υπόθεση.
Γιατί στέκεσαι εκεί; Πέρνα έξω αμέσως!
Κύριε Τζανγκ.
Τι θες κι εσύ;
Ναι, είμαι ο κύριος Τζανγκ. Τι θέλεις;
Τίποτα.
Θα φύγουμε κι εμείς.
Μα…
Τι έχεις πάθει;
Αν θες να γλείψεις, κάν'το μόνος σου.
Γιατί δεν μ' άφησες να μιλήσω;
Δεν είναι όλοι οι προϊστάμενοί μας
σαν τον κύριο Τζουνγκ.
Πρέπει να προσαρμοζόμαστε.
Προσαρμόσου εσύ.
Έδιωξε τη Γιουνγκ-γου χωρίς λόγο.
Ακόμα δεν βλέπεις ότι διαφέρουμε
από την κυρία Γου;
Τι;
Η κυρία Γου…
είναι ιδιοφυΐα.
Μπορεί να κάνει ό,τι θέλει και να τη διώχνουν,
όμως, όλοι τη θεωρούν ιδιοφυΐα και δείχνουν κατανόηση.
Εμείς διαφέρουμε.
Αν φερθούμε όπως η κυρία Γου,
θα πουν ότι δυσαρεστούμε τους ανώτερούς μας
κι ότι δεν συνεργαζόμαστε.
Έχεις δίκιο.
Έχεις τόσο δίκιο που μου σπας τα νεύρα.
Δεν μπορείς να κάνεις τον χαζό;
Τον χαζό;
Για τη συνάδελφό σου.
Για κάτι που θεωρείς σωστό.
Να σταματήσεις τα παιχνίδια τακτικής
και να φανείς ανόητα γενναίος;
Γιατί…
Γιατί να το κάνω αυτό;
Επειδή…
μου αρέσουν οι άντρες που είναι έτσι.
Κυρία Γου.
Ναι;
Γιατί να μην είμαστε μαζί;
Γιατί πρέπει να χωρίσουμε;
Το σκέφτομαι συνέχεια.
Αλλά δεν καταλαβαίνω τον λόγο.
Δεν ξέρω…
αν θα μπορέσω
να σε κάνω ευτυχισμένο.
Νομίζω ότι θα πρέπει να με φροντίζεις.
Άκουσες…
αυτά που μου είπε
η αδερφή μου;
Γι' αυτό με χώρισες;
Κυρία Γου,
είμαι ευτυχισμένος μαζί σου.
Για να είμαι ευτυχισμένος, πρέπει να είμαι μαζί σου!
Δεν ένιωσες ποτέ μοναξιά
όσο ήσουν μαζί μου;
Σκέφτομαι συνέχεια τον εαυτό μου
και κάνω τους γύρω μου να νιώθουν μοναξιά.
Δεν ξέρω πότε, ούτε γιατί το κάνω αυτό.
Και δεν ξέρω πώς να το σταματήσω.
Μου…
αρέσεις.
Αλλά…
φοβάμαι…
ότι θα είσαι μόνος.
Τι κάνεις;
Θέλω να χαιρετήσω τη Γιουνγκ-γου πριν φύγω.
Να τη χαιρετήσεις;
Θα πεις "Φεύγουμε για τη δίκη χωρίς εσένα";
Φύγε εσύ. Τι σε νοιάζει αν θα τη χαιρετήσω;
Κάνε γρήγορα, μην αργήσεις.
Περάστε.
Γιουνγκ-γου.
Τα λέμε αργότερα. Η δίκη είναι σήμερα, το θυμάσαι;
Σωστά.
Να σου φέρω κάτι επιστρέφοντας;
Θες γκιμπάπ Τσόι Σου-γέον σήμερα, αντί για το δικό σου;
Δεν υπάρχει τέτοιο γκιμπάπ.
Όχι, δεν υπάρχει.
Φεύγω τώρα.
Εντάξει.
Επίσης, το γεγονός
ότι τα θύματα ετοιμάζουν ομαδική αγωγή
επιβαρύνει ψυχολογικά τον ενάγοντα.
Φυσικά,
με μια τέτοια διαρροή, οι υποχρεώσεις υπό το δημόσιο δίκαιο
και υπό τη "δικαιοδοσία" πρέπει…
Προσέξτε την προφορά σας.
Ορίστε;
Να τονίζετε την τελευταία συλλαβή
όταν προφέρετε στα κορεατικά το "ιδιωτικό δίκαιο".
Η προφορά αλλάζει εντελώς το νόημα.
Μάλιστα.
Συνεχίστε.
Εντάξει.
Πώς πρόφερα…
Τέλος πάντων.
Ζητώ συγγνώμη.
Θα το διορθώσω.
Συγγνώμη.
Κύριε πρόεδρε,
Άρθρο 64-3, Παράγραφος 1,
ο Νόμος περί Πληροφοριών και Επικοινωνίας
αναθεωρήθηκε στις 19 Ιανουαρίου 2022.
Ο χάκερ μπήκε στον σέρβερ της Ραόν και έκλεψε τα δεδομένα την ίδια μέρα.
Η μέρα, όμως, που έστειλε το μέιλ
στον κύριο Τσόι Τζιν-πιο
ήταν η προηγούμενη, στις 18 Ιανουαρίου 2022.
Και;
Τι θέλετε να πείτε;
Η παραβίαση ξεκίνησε μία μέρα
πριν την αναθεώρηση του Νόμου περί Πληροφοριών και Επικοινωνίας.
Το Άρθρο 14 του Γενικού Νόμου περί Δημόσιας Διοίκησης,
αναφέρει ότι δεν ισχύουν οι νέοι νόμοι για γεγονότα που ολοκληρώθηκαν
ή τερματίστηκαν πριν εφαρμοστεί ο νέος νόμος.
Ο ενάγων υπόκειται
σε διοικητικό πρόστιμο και μόνο,
σύμφωνα με τον μη αναθεωρημένο νόμο.
Κυρία Τσόι, τι κάνεις;
Δεν βλέπεις ότι αγορεύω;
Σταμάτα. Λες να αρέσει αυτό στην κυρία Γου;
Δεν είναι η Γιουνγκ-γου το θέμα.
Κάνω αυτό που θεωρώ σωστό.
Κύριε πρόεδρε, η παραβίαση ξεκίνησε στις 18 Ιανουαρίου,
αλλά η διαρροή των δεδομένων έγινε στις 19 Ιανουαρίου.
Άρα, ήταν σε ισχύ ο αναθεωρημένος νόμος.
Με ποιο κριτήριο αποφασίζει η συνήγορος
το όριο μεταξύ χακαρίσματος και διαρροής των δεδομένων;
Η κλοπή δεν ξεκινά απ' τη στιγμή που ο κλέφτης μπαίνει στο σπίτι;
Τσόι Σου-γέον.
Άλλη μία λέξη και φεύγεις απ' την υπόθεση. Έγινα σαφής;
Κύριε πρόεδρε, το Άρθρο 14 του Γενικού Νόμου,
το οποίο ανέφερε η συνήγορος των εναγόντων,
εφαρμόζεται μόνο σε περιπτώσεις που ολοκληρώθηκαν ή τερματίστηκαν
πριν την εφαρμογή του νέου νόμου.
Πρέπει να λάβετε υπόψη
πότε έληξε η διαρροή δεδομένων, όχι πότε έγινε το χακάρισμα.
Κύριε…
Άσε με!
Σύμφωνα με το Άρθρο 14, Παράγραφος 3 του Γενικού Νόμου,
ακόμα κι αν ίσχυε ο προηγούμενος νόμος,
αν ο νέος νόμος επιβάλλει πιο επιεικείς ποινές,
ο νέος νόμος πρέπει να εφαρμοστεί.
Σε αυτήν την περίπτωση,
θα ήταν πιο ωφέλιμο για τον ενάγοντα
να ισχύσει ο προηγούμενος νόμος.
"Η αμφιβολία είναι υπέρ του κατηγορουμένου",
κι αυτό δεν πρέπει να εφαρμόζεται μόνο στο ποινικό δίκαιο.
Εκλιπαρώ για τη γενναιοδωρία σας.
Δείξτε κατανόηση προς τον ενάγοντα.
Ενδιαφέρουσα άποψη.
Θα τη σκεφτώ προσεκτικά πριν αποφασίσω.
Σας ευχαριστούμε.
Ολοκληρώσαμε.
ΓΚΙΜΠΑΠ ΓΟΥ ΓΙΟΥΝΓΚ-ΓΟΥ
Υπάρχουν κάποια θέρετρα στη χώρα όπου μπορεί να χρησιμοποιηθεί
η εταιρική κάρτα της Χανμπάντα.
Διάλεξε όποιο θες
και πήγαινε για λίγους μήνες μαζί με τη Γιουνγκ-γου.
Δες το σαν διακοπές μετ' αποδοχών.
Είναι απαραίτητο;
Μπορώ να το σταματήσω προσωρινά,
αλλά μόλις δημοσιευτεί το άρθρο,
όλος ο Τύπος θα πέσει πάνω στη Γιουνγκ-γου.
Φύγετε μέχρι να ηρεμήσει η κατάσταση.
Θα γυρίσει στη Χανμπάντα μετά.
Θα γυρίσει;
Θα γυρίσει όταν μάθουν όλοι
ότι είναι κόρη της Τε Σου-μι και γεννήθηκε εκτός γάμου;
Λες να μπορέσει να δουλέψει μετά από αυτό;
Άκου.
Είπες ότι θα μου το επιτρέψεις.
Ότι θα με αφήσεις να τη χρησιμοποιήσω για να καταστρέψω την Τε Σου-μι,
ως αντάλλαγμα για την πρόσληψή της.
Γιατί κάνεις πίσω τώρα;
Σέον-γιουνγκ.
Δεν υπάρχει άλλος τρόπος;
Πρέπει να την εκθέσεις στον Τύπο;
Το σκέφτηκα κι εγώ πολύ.
Αυτήν τη στιγμή,
είναι ό,τι καλύτερο μπορώ να κάνω
για εσένα και τη Γιουνγκ-γου.
Η Ραόν, απ' την οποία διέρρευσαν δεδομένα 40 εκατομμυρίων χρηστών
μετά από κυβερνοεπίθεση,
πέτυχε τη διαγραφή της προσαύξησης των 300 δις
που είχε επιβάλει η ΕΕΚ.
Το Διοικητικό Δικαστήριο αναγνώρισε την έλλειψη ελέγχου πρόσβασης
και της απουσίας περιορισμού στον χρόνο σύνδεσης,
αλλά αναγνώρισε ότι δεν ήταν αυτή
η αιτία της παραβίασης των δεδομένων
και αποφάσισε υπέρ του ενάγοντα.
Στο μεταξύ, o συν-CEO της Ραόν, Μπε Ιν-τσέολ,
μετά την απόπειρα αυτοκτονίας στο δικαστήριο,
δέχεται φαρμακευτική αγωγή,
αλλά δεν έχει ανακτήσει ακόμα τις αισθήσεις του.
Ο κύριος Μπε κατήγγειλε την αδικία λέγοντας
"Καμία άλλη εταιρεία δεν έκανε τόσα για να ικανοποιήσει τους χρήστες",
και "Πώς να σταματήσουμε έναν αποφασισμένο χάκερ;"
κι ύστερα ήπιε το δηλητήριο που είχε μαζί του…
Ο συνδρομητής που καλέσατε δεν είναι διαθέσιμος.
Αφήστε μήνυμα μετά τον ήχο.
Μόλις είδα τις ειδήσεις.
Ο Ιν-τσέολ είναι ακόμα αναίσθητος;
Μου είπες ότι ήταν καλά.
Είπες ότι συνήλθε.
Σε παρακαλώ, σήκωσέ το.
Μη με κάνεις να σε χακάρω για να βρω πού είσαι.
Απάντησε…
Τι είναι;
Τι εννοείς;
Γύρισα νωρίς.
Έλα να φάμε μαζί.
Γιατί ήρθες να με δεις;
Σκέφτηκα ότι εσύ δεν θα κάνεις αυτό που θα σου πει η μαμά μου.
Εγώ;
Με παραξένεψε η απόφασή σου, κυρία Γου. Αυτό είναι όλο.
Θα δω την κυρία Τε και θα της ζητήσω να αφήσει τον Σανγκ-χιον να καταθέσει.
Πώς θα πείσεις την Τε Σου-μι;
Λες να σε δεχτεί λίγο πριν την ακρόαση για το χρίσμα;
Δεν ήσασταν καλή μητέρα για μένα,
αλλά, τουλάχιστον,
να είστε καλή μητέρα για τον Σανγκ-χιον.
Υποτιτλισμός: Αλέξης Γραμμένος